钦定古今图书集成/理学汇编/学行典/第073卷 > 易经 > 《说卦传》
## 钦定古今图书集成/理学汇编/学行典/第073卷 > 易经 > 《说卦传》

发挥于刚柔而生爻。

〈大全〉诚斋杨氏曰：“卦既立矣，爻斯生焉。圣人因其数之阳而发明其为爻之刚。因其数之阴而发明其为爻之柔。圣人无与也，特发挥之尔。”

又

立地之道，曰“柔与刚。”

〈大全〉勉斋黄氏曰：“地之道不外乎刚柔，山川流峙之类是也。刚柔以质言。”